Ax-2

Ax-2 jeb Axiom Mission 2 bija ASV uzņēmuma SpaceX kosmosa kuģa Crew Dragon komerciāls lidojums uzņēmuma Axiom Space uzdevumā.
Tas orbītā tika palaists 2023. gada 21. maijā, un nākamajā dienā saslēdzās ar Starptautisko kosmosa staciju. Nolaižamais aparāts uz Zemes atgriezās 31. maijā.

Šis bija otrais pilnībā komerciālais kosmosa kuģa lidojums uz SKS.

Ax-2 tika izmantots kosmosa kuģa nolaižamais aparāts Freedom (C212), kas bija veicis vienu lidojumu (Crew-4). Nesējraķetei izmantoja jaunu pirmo pakāpi (sērijas numurs B1080).

 Apkalpe 
Ax-2 apkalpe augšupceļā un lejupceļā:
Kosmonauts PozīcijaLidojums pēc skaitaValsts, organizācija Pegija Vitsone ↑↓ Kosmosa kuģa komandieris 4. , Axiom Space Džons Šofners ↑↓ Pilots 1.  Ali el Karni ↑↓ Misijas speciālists 1 1. , Saūda Arābijas Kosmosa pārvalde Raijāna Bernāvi ↑↓ Misijas speciālists 2 1.  Saūda Arābijas Kosmosa pārvalde

Dublieru apkalpe:
 Maikls Lopess-Alegrija, Komandieris, 
 Valters Villadei, Pilots, 
 Ali Alghamdi, 
 Mariama Fardousa, 

 Lidojuma gaita 
Ax-2 tika palaists  21:37 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-39A.
Pēc derīgās kravas atdalīšanas raķetes pirmā pakāpe nolaidās uz nosēšanās zonas LZ-1 Kanaveralas zemesraga Gaisa spēku stacijā (pirmo reizi pilotējamo misiju laikā).

22. maijā 13:12 UTC Freedom automātiskā režīmā saslēdzās ar SKS pie Harmony modulim augšpusē pievienotā adaptera PMA-3 saslēgšanās mezgla IDA-3.

30. maijā 15:05 UTC kosmosa kuģis atvienojās no stacijas. 31. maijā 03:04 UTC nolaižamais aparāts nolaidās Meksikas līcī. Lidojuma ilgums bija 9 dienas 5 stundas 27 minūtes.

 Atsauces 

 Ārējās saites 
 Ax-2 Axiom Space
 AX-2 MISSION SpaceX
 Crew Dragon Gunter Dirk Krebs

Kategorija:Dragon kosmosa kuģis